Public procurement notice: Contract Notice
Published: 2022-10-12
Buyer: ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ ΜΟΥΣΕΙΟ ΤΕΧΝΟΛΟΓΙΑΣ
Country: GR
Contract type: Services
Procedure: Open procedure
CPV classification: 30200000 | 72000000 | 79822500
Estimated value: 385080.65 EUR
Submission deadline: 2022-11-11
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Παροχή υπηρεσιών ανάπτυξης, οργάνωσης, τεκμηρίωσης, διαχείρισης και προβολής ψηφιακού περιεχομένου του Νόησις»
Αντικείμενο της σύμβασης είναι η ψηφιοποίηση και τεκμηρίωση των αντικειμένων της συλλογής του Μουσείου τεχνολογίας ΝΟΗΣΙΣ στη Θεσσαλονίκη, καθώς και μία σειρά δράσεων ανάδειξης του υλικού στο ευρύ κοινό μέσω ενός ανανεωμένου ιστοτόπου, ερμηνευτικών εκθεμάτων, ψηφιακών εκθέσεων, εικονικού μουσείου, εκπαιδευτικών εφαρμογών στο διαδίκτυο και μιας διαδραστικής εγκατάστασης περιήγησης στο ψηφιακό πολιτιστικό απόθεμα του μουσείου, η οποία θα βρίσκεται εγκατεστημένη στους χώρους του.
Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV): 72000000-5 Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη, και συμπληρωματικούς, 79822500-7 Υπηρεσίες γραφικού σχεδιασμού, 30200000-1 Εξοπλισμός ηλεκτρονικών υπολογιστών και προμήθειες.
Στόχος του έργου είναι ο ψηφιακός μετασχηματισμός μέρους της συλλογής του ΝΟΗΣΙΣ, σύμφωνα με όσα επιτάσσει η σύγχρονη ψηφιακή εποχή με σκοπό τη δημιουργία ενός πλήρως ψηφιακού εκπαιδευτικού προορισμού, που θα βασίζεται στη βιωματική εμπειρία και μάθηση, μέσα από τη χρήση καινοτόμων τεχνολογικών εργαλείων και εφαρμογών.
Αντικείμενο της σύμβασης είναι η ψηφιοποίηση και τεκμηρίωση των αντικειμένων της συλλογής του Μουσείου τεχνολογίας ΝΟΗΣΙΣ στη Θεσσαλονίκη, καθώς και μία σειρά δράσεων ανάδειξης του υλικού στο ευρύ κοινό μέσω ενός ανανεωμένου ιστοτόπου, ερμηνευτικών εκθεμάτων, ψηφιακών εκθέσεων, εικονικού μουσείου, εκπαιδευτικών εφαρμογών στο διαδίκτυο και μιας διαδραστικής εγκατάστασης περιήγησης στο ψηφιακό πολιτιστικό απόθεμα του μουσείου, η οποία θα βρίσκεται εγκατεστημένη στους χώρους του.
Ειδικότερα, θα λάβουν χώρα δράσεις ψηφιοποίησης και τεκμηρίωσης 1500 αντικειμένων. Μέρος της συλλογής (100 αντικείμενα) θα απεικονιστεί σε μοντέλο 360o και άλλα 10 αντικείμενα θα μοντελοποιηθούν σε τρισδιάστατη μορφή. Για τη διαχείριση της ψηφιακής συλλογής θα γίνει η προμήθεια εξειδικευμένου συστήματος ψηφιακής διατήρησης (ευρετηρίασης, απόθεσης και διάθεσης ψηφιοποιημένης συλλογής). Επιπλέον, θα δημιουργηθεί Εικονικό Μουσείο Βιομηχανικής Κληρονομιάς, καθώς και μία εφαρμογή εικονικής πραγματικότητας, όπου ο επισκέπτης θα «εισέρχεται» σε ένα εικονικό περιβάλλον και θα περιηγείται στα εικονικά εκθέματα.
Στο χώρο του Μουσείου θα σχεδιαστεί ένας σταθμός- εγκατάσταση εμβύθισης που θα αποτελείται από μια μακέτα - πρόπλασμα υπό κλίμακα, η οποία θα αναπαριστά τον χώρο του ψηφιακού μουσείου στο οποίο θα περιηγείται κανείς εικονικά, με τη χρήση γυαλιών εικονικής πραγματικότητας, καθώς και διαδραστικές οθόνες που θα παρουσιάζουν τον χρήστη της εφαρμογής εν δράσει.
Επιπλέον, το εικονικό μουσείο θα είναι διαθέσιμο και στον ιστότοπο του Μουσείου. Ο ιστότοπος του νέου περιεχομένου που θα δημιουργηθεί, θα περιλαμβάνει επίσης της παρουσίαση του συνόλου της συλλογής του ΝΟΗΣΙΣ μαζί με μία Εκπαιδευτική ψηφιακή μουσειοσκευή. Το ΝΟΗΣΙΣ με μακρά πορεία στο χώρο της εκπαίδευσης, έχει επιλέξει τρεις θεματικές περιοχές για τις εκπαιδευτικές εφαρμογές που θα υλοποιήσει, με τις οποίες καλύπτει ένα μεγάλο φάσμα του αντικειμένου των εκθεμάτων του και της αποστολής του: Ενέργεια, επικοινωνίες, περιβάλλον που αντιστοιχούν σε τρεις εκπαιδευτικές εφαρμογές.
Αντικείμενο των εκπαιδευτικών εφαρμογών είναι η διάδραση με τρόπο διασκεδαστικό, των μαθητών, με τα αντικείμενα της έκθεσης του χώρου, με σκοπό την μάθηση, το παιχνίδι και την συμμετοχική διαδικασία. Στο πλαίσιο του έργου θα υλοποιηθεί επίσης μία Εικονική έκθεση που θα περιλαμβάνει υπηρεσίες εκπαίδευσης, τεκμηρίωσης πολιτιστικού υλικού και μεταφόρτωσης στη Wikipedia σχετικών λημμάτων για το Ίδρυμα.
Επίσης, στο χώρο του Μουσείο και ειδικότερα της έκθεσης θα υπάρξουν ψηφιακά ερμηνευτικά εκθέματα για την ενίσχυση της διαδικασίας της ερμηνείας των ψηφιακών εκθεμάτων, με τη βοήθεια tablets που θα εγκατασταθούν στο χώρο και θα επεξηγούν τα εκθέματα. Τέλος, προβλέπεται η προμήθεια εργαλείου e-ticketing για την υποστήριξη του προσωπικού του μουσείου στην διαχείριση εγγραφών χρηστών και της online διάθεσης εισιτηρίων, τόσο μέσα από την ιστοσελίδα του, όσο και μέσω των κοινωνικών δικτύων.
Αναλυτική περιγραφή του αντικειμένου της σύμβασης μπορεί να αναζητηθεί στο Παράρτημα Ι-Αναλυτική Περιγραφή Φυσικού και Οικονομικού Αντικειμένου της Σύμβασης της Διακήρυξης.
Δικαίωμα παράτασης από την Αναθέτουσα Αρχή το ανώτατο μέχρι την  31/12/2023 και χωρίς πρόσθετο οικονομικό αντικείμενο και με την προϋπόθεση έγκρισης της σχετικής παράτασης από την ΕΥΔ ΕΠΑνΕΚ.
Επιχειρησιακό Πρόγραμμα «Επιχειρηματικότητα, Ανταγωνιστικότητα και Καινοτομία» με βάση την Απόφαση Ένταξης με αρ. πρωτ. 3127/02.06.2022 και κωδικό MIS5093002.Η παρούσα σύμβαση χρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης – ΕΤΠΑ) και από εθνικούς πόρους μέσω του ΠΔΕ.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό ή εμπορικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης.

Award value: 385080.65